Ιωαννίδου Φιλιώ Γραμματέας Σωματείου Εργαζομένων Γ.Ν. Ξάνθης.

Η υποστήριξη όλων των γιατρών, νοσηλευτών και προσωπικού καθαριότητας είναι μέγιστη προτεραιότητα σύμφωνα με τον πρόεδρο του Ιδρύματος Σταύρος Νιάρχος,  κ. Ανδρέα Δρακόπουλο.

Μόνο που αναφέρεται σε νοσοκομεία αναφοράς.

Όταν ένα νοσοκομείο που δεν είναι αναφοράς, αλλά αντιμετωπίζει και νοσηλεύει μέχρι σήμερα θετικά περιστατικά Covid 19 στην ειδική μονάδα που έχει δημιουργηθεί σε χρόνο ρεκόρ, όπως είναι το νοσοκομείο Ξάνθης είναι πολύ άδικο να μην συμπεριληφθεί, στην λίστα με τα υπόλοιπα νοσοκομεία.

Ιατρικό προσωπικό, νοσηλευτές, παραϊατρικό προσωπικό, προσωπικό καθαριότητας, βοηθοί θαλάμων, μεταφορείς ασθενών, έδωσαν και δίνουν την ψυχή τους, σύσσωμοι, για την διασφάλιση τόσο των νοσηλευόμενων όσο και της διασποράς στα υπόλοιπα τμήματα του νοσοκομείου.

Όταν η Ξάνθη με τόσο βαρύ επιδημιολογικό φορτίο  είναι από τους πρώτους Νομούς  που είναι σε καραντίνα μέχρι και σήμερα. (Ένα μεγάλο μέρος διαμερίσματος του Νομού).

Χωρίς άδειες, με ανασφάλεια, με φόβο για την μετάδοση στην οικογένεια και στους υπερήλικες γονείς. Προσωπικό που νόσησε, που βγήκε σε καραντίνα, που αγχώθηκε, που κινδύνεψε

Το έμπρακτο ευχαριστώ, περιμένει και το νοσοκομείο Ξάνθης. Γιατί έδωσε και δίνει ψυχή και πολύ πάρα πολύ ιδρώτα, για την αντιμετώπιση της πανδημίας Covid 19  που δυστυχώς ακόμη είναι πολύ αισθητή στο νομό μας.

Έχουμε στοχοποιηθεί Πανελλαδικά. Περιμένουμε λοιπόν αναγνώριση .Για να νιώθουμε κι εμείς ήρωες και όχι θύματα.

Με εκτίμηση

Ιωαννίδου Φιλιώ

Γραμματέας Σωματείου Εργαζομένων ΓΝ Ξάνθης